Qinisa, mfondini ka Mama bade abanini Parlamente bayi bone londawo. Qonda apa. Mna andimazi umguquli womntu o Ntsundu koluguquli lwe lizwi. Pofu kufunwa isisele senteto yo bawo kulu. Kwapela kwati tu na abaniniyo ? Ukuba baninzi kwabo 1! Ewe yin dawo kanye le mfo ka Mama. Kudala sa hlanga nayo nama Ngesi, efu- na ama lungelo etu, kanti noko una na mhla aka koyisi. Umntu olanda umkondo wento ayi zonda ngenene, uti nqaku inkwenkwana yalomzb ewe uyifumana into yake nga bantu balo mlambo. Uku funwa kwa masiko nendlela yokuwasusa aku funwa bani. Ngati amazwi obawo lawo ase kuqaleni ayinyaniso unanamhla nje. Kodwa abafundanga.

U Rev. W. Govan wawa kupela kuti amandla obuntu bake. Wemka ku njengo kungati ake nzanga nto. Hayi imizamo yake ukuba mikulu kwayo wena unga maziyo!! Hayi lomfo!!

Lamadoda akowetu selencame kwapela, Mr. Mama. Kanti anomncedi omkulu apo, u Mr. S. Solomon. Apa u Capt. Blyth, aka sebenzeli ubanga cimi, usebenzela ukuba isizwe sibe siso, sihlume, sande, six'umisane nge nkutazo ezi ngu mangaliso.—Odela yena ucapukela umntu omnyama. Ndiya temba ukuba umntu oya ku hlala e Parlamenteni uya kuvela kuye.

Mpenduleni mawetu. Nizame nise nawo amadoda anitandayo. U Dr. Duff, wamisa izikolo ezi kulu e India. Namhla tina sino Dr. Stewart indoda yamadoda. Yena nomnyama umntu onezwi alamkelayo, usebenza ngaye. Vukani ma Mfengu ma Xosa. Kunje aba baninzi abanje ngaye. Qondani, ma Xosa, ba Tembu, ma Mfengu, ukuba ukushumayela yinto eyodwa, efunqula abantu ngokukodwa obomoya, kuko ukunyuka, no kuma, kwezizwe sibe siso, njengokuba ezinye zinjalo. Into enyusa isizwe, yimfundo ekunye ne Lizwi. Ize ke ikutazwe ngu mvuzo, yintlalo, yimbeko, namalungelo ayo. Aziko ke ezi zinto. Mpenduleni—niyi shiye namhla imibuzo yemali apo iya kona, nento esebenza yona. Nawe ke Mr. Mama, andiyazi indawo onga kungema yona, nokuba unga kungema kupina, kutshabalale kupina. Kuba lento ingumntu ine gazi lakowayo. Xa ilila ngalo, idla ngokulilela oku, nokuya, kungase naku lunga. U Rev. T. Soga, umntu owa vulelwa imfihlakalo“zonke, pesheyo, wa b'anga na ? Tabata yena, ubuze ngaye, nosapo Iwake. Nendawo ezinganeno kwe Parlamente azikafikwa ngu mntu ontsundu. Usa zivalelwe. Nokuba mhlaumbi,'kuko ofikileyo, uhamba amagumbi atile, erne.

N. Falati.

Umtata, 2 19 1880.

Nkosi Mhleli Wendaba :—

Ndi fakele lama zwana am apo kwelo pepa lako. Eku fikeni kwam apa kwa kuko ubu sela obu kulu, kwama Hashe ne Gusha. Kwati eku fikeni kwe Mantyi u Mr. Welsh, kwako intlanganiso enkulu, wateta amazwi ama futshane, wati, ndi ngu mntu ongena kuteta kude, uku teta kwam ku futshane. Ndi vuya ukuba ndi kubone Mditshwa.

Oku nye wati andimfuni umntu obayo. Siya ku sukelana naye side si sane eliweni. Aba liqonda eliliwa ateta ngalo. Ndali bona mna, kuba bekuko into enkulu yesitokisi apo, yoku gcina ama konxwa. Wa yete Umhlekazi, ba boti abagqiti mteto ba gcinwe kona. Asuka amadoda atile eba igusha, afunyanwa, kwa bonakala ukuba nga masela, agwetywa ukuba azuze imi vumbo etile.

Manditi baninzi aba betwayo ngo busela. Into endikolisayo eyokuqala, yikatsi, enye yeyo kuba umntu uya vunyelwa ukuba atete yonke into atanda ukuyiteta, baze bati bakugqiba boba bini, kutiwe ukuba kuko ofuna ukwenza umbuzo makawenze, pambi kokuba kunikwe isigwebo. Ukutsho ndibulela okwenziwe ngu Mr. Welsh. Ngati ngoku buyancipa ubusela.

Sine temba eli mnandi kakulu, kuba uti ufuna ukuba kumana kubako intlanganiso ngayo yonke iminyaka xa ipelayo, ukuze abantu bonke aba ne zikalazo nga kuye bazitete. Ke sibe nosizi ngokuba akayenzanga lontlanganiso, ngetuba lokuba soloko wafika apa, ilizwe laba nendaba ezimbi. Ndi funa ukwazisa ukuba akuko mvume yokuba kube ko imikoba eya ku gaulwa ngetuba lokuba kutyiwe ubusi, nokuba wenziwe inkuni. Okwenzileyo oko uya kusiwa pambi kwe Mantyi. Lomteto ndiwazisile kwi zibondo ezi pantsi kwa Mahlati, nakuba sari.

Ndisi caka sako esizitobileyo.

Thos. Ngudle.

Herschel, March 22, 1880. Mhleli,

Ndi ngavuya abazalwana bam be ndincedile. Ndilahlekelwe ngu dade wetu, igama lake ngu Mfazazana, intombi ka Ziswana, yendela ku Golo. Apo imalunga kona, kuse Port Natal. Indawo endi kohli- leyo, sisikolo apo akona, kodwa nditi mna ngokwam, kuse Mdumbeni, kwesika Pakade isizwe. Nditsho kumadoda ase Natal atabata elipepa. nindi ncede bazalwana bam, nindi xelele no Mlungu endi nga tumela ngaye, xa ndi mbalelayo.

Ndim mna,

Sifiti Ziswana.

 Kuba balelani.—Kuko ezinye incwadi ezinge naku fakwa esi *Gidimini.—*Eka S. B. M. ifike mva.

Eka W. N. S. inde kakulu, yaba kanjalo iteta ngento enga se naku lungiswa.

Eka J. K. L. M. ifike mva nayo, yabe ingena gama lamntu. Kufu- neka umntu elixelile igama lake ku Mhleli, naxa anga funiyo ukuba libeko epepeni lendaba.

U M. G. singa mpendula ngokuti—Ezondawo uzi buzayo ngama qaba mbola asina kuzi pendula. E-Lizwini kutiwa “ baninzi aba biziweyo,” esinga baziyo kodwa tina; kubuye kutiwe *“ Zaman* uku ngena,” elowo nalowo makayi kangele eyake indlela.

Eka Nombija asinaku yi faka namhla, kunga kangelwa kule nyanga izayo.

Eka D. B. asi banga naku yifumanela ndawo ngoku.

 EZI VELA KWINDAWO NGE NDAWO

E CAPE TOWN.

Kuko ubusela obu kulu obenziweyo apa. Ngo busuku bom Vulo, March 15, kubiwe idiamond kwi ofisi enkulu, ngati ixabiso lazo li ngaba zi £50,000 (iponti ezi ngama waka angama shumi mahlanu). Lento ininzi kangaka nana ye diamond, yayi tutelwe apa ukuba iye no mkombe pesheya, kuloko ifike unga seko. Amasela angene kwi gumbi eli hlala i letter ezi ne mali, azi nqika zonke ibokisana ezi ne diamond, azi tabata zonke. Umntu ongali velisayo isela, wovuzwa nge £500, ukuba nga pezu koko, uncedile ukuba zifunyanwe ezo diamond, nokuba ihalafu yazo, afumane ezinye i £500.

I Jaji engu Justice Stockenstrom ib'ub'e ngom Vulo, March 22, e Swellendam. Ebe hamba esiva amatyala, wada wafika apa, wahliwa ngu mkuhlane apa. Ebe se mncinane, kuba ubudala bake, ube kuma 35 emi nyaka. Enye ijaji isand’ uku buba, ise inkulu yona. Siteta u Justice Fitzpatrick.

E QUEENSTOWN.

Inqwelo zika Loliwe, zitsalwa yile Enjini eku tiwa yi “ Fairlie,” zi galeleke apa kusasa nge Friday, March 19. Beku kwele kuzo amado­da awu peteyo umsebenzi we ndlela. Abukwa kunene aku fika. emzini apo. Nanga lo mini i Jaji iqale ukuteta amatyala. Amatyala aza ku tetwa aku mashumi mane, akolise ukuba nga waba Ntsundu.

E KIMBERLY, (kwele diamond).

U Berthold Susman unikwe ityala pambi kwe Jaji, lokuba utenge idiamond nge ndlela yo busela. Litetwe intsuku ezintatu ; kwa funyanwa ene tyala, wagwetywa ukuba ahlale entolongweni iminyaka emi tatu, adliwe iponti ezi ngama kulu ama hlanu.

Ku funyenwe i diamond ezi *Carat* ezi 231 ngo bunzima. Ifulara ze nkuni, ezi ngama 92 zi tengise e markeni apa, za fumana i £654. Xa yahlulwa hlulwayo le mali, ifulara inye irolelwe nga pezu kwe £7.

Ku mxuma eku mbiwa kuwo idiamond ; kwati xa ku ququnjiswa amatye nge ruluwa, kwabako elinye eliye ku fika endlwini yaba Gcini Mzi, lagqoboza intsimbi zopahla, lawa kanye endaweni yo Mcandi Mihlaba, ote aka biko endaweni yake ngelo xesha.

Kutiwa indleko yezi diamond zibiweyo e Cape Town, iya kuba yeyaba Gcini Banki, neya lama Qela azi melayo indleko (Insurance Companies).

E BAYI.

U Rev. Arie van Rooyen, umfundisi wase Tidmanton ngase Fort Beaufort ubub'e apa nge Cawa ngo Iwe 7 enyangeni. Ube sele nemi nyaka engama shumi oma tatu, engu mfundisi kona. Ebe yindoda ezi tobileyo ne zi gcinileyo, ewu q'ubayo umsebenzi we Nkosi yayo ngo zingiso.

Ubeye e Bayi uku funa uncedo kuma Gqira akona, kuba ebesele kade ebambekile.

Ku sand’ uku bonwa kufupi ne Uitenhage, umhlambi we Nyati, ugcakamele ilanga. Zaya ku zingelwa, kwa bulawa inkunzi enkulu.

Ipepa eliyi “ *Herald"* liti, intsiba ze Nciniba zi tengiswe ngolu hlobo ;—Ezona zintle, nge ponti zentsiba kwa rolwa £36 ne £40, Imali ye transport yenje nje:—Uku suka e Bayi kusiwa e Aliwal North zi 9s 6d nge 100, lbs. ukuya e Dordrecht zi 7s 6s ne 8s, ukuya e Kimberly 16s ne 16s 6d.

E SHOSHONG.

U Rev. Joseph Cockin, um Fundisi wase Matebele ubub'e apa nga Tuesday, February 3, kulo mnyaka. Wabeze kwesi sikolo sika Rev Mr. Hepburn, wati esand’ ukufika wahliwa yicesina, wagula intsuku za ntatu kupela. Ebe se nemi nyaka emi tatu efikile e Africa. Wabe yi ndodana encomekayo nge ndlela zonke, engene ku msebenzi wayo nge ntliziyo etandayo.